Anatoli Tõmoštšuk

Anatoli Tõmoštšuk (ukraina Анатолій Тимощук; sündinud 30. märtsil 1979 Lutskis) on endine Ukraina jalgpallur.

Ta on mänginud ka Peterburi Zenitis ja Müncheni Bayernis.

Tõmoštšuk oli mängijakarjääri ajal Ukraina üks armastatumaid jalgpallureid, kuid 2022. aasta veebruaris alanud sõja järel on ta selgelt väljendanud oma meelsust, jätkates tööd Venemaal Zeniti treenerina ning vaikides Ukraina sõja osas.

Seetõttu otsustas Ukraina jalgpalliliit tühistada tema saavutused mängijana ning ametlikult võeti talt ära kõik tiitlid. Lisaks võib ta ilma jääda oma treenerilitsentsist, sest selle on väljastanud Ukraina. 

Tõmoštšuk kaebas Ukraina jalgpalliliidu otsuse edasi selle apellatsioonikomiteesse, kuid seal lükati tema palve otsus ümber pöörata tagasi.

Lisaks kuulub ta Ukraina riigi poolt ametlikult sanktsioneeritud sportlaste hulka ning jäi ilma sünnilinna Lutski aukodaniku tiitlist. 

Kategooria:Ukraina jalgpallurid
Kategooria:Donetski Šahtari mängijad
Kategooria:Peterburi Zeniti mängijad
Kategooria:Müncheni Bayerni mängijad
Kategooria:Bundesliga mängijad
Kategooria:Sündinud 1979